**XXX**

XXX

XXX

Váš list číslo / zo dňa Naše číslo Vybavuje/telefón/e-mail Bratislava

29.11.2022 1516/2023/RÚRaGIS-08/2087 Ing. arch. Lucia Končal 13.01.2023

02 / 68 288 836

lucia.koncal@petrzalka.sk

VEC

**Vyjadrenie k investičnému zámeru „Predajňa kvetov a vencov“**

Listom doručeným dňa 06.12.2022 ste nás v zastúpení stavebníčky XXX požiadali o vyjadrenie k investičnému zámeru„Predajňa kvetov a vencov“na pozemku reg. C-KN v k.ú. Petržalka parc. č. 5727 na Nábrežnej ulici v Bratislave v zmysle dokumentácie pre investičný zámer, ktorú vypracoval Ing. Ján Beňo v novembri 2022 (ďalej len dokumentácia).

Predmetom investičného zámeru je novostavba nebytovej budovy, nachádzajúcej sa na križovatke Nábrežnej a Hrobárskej ulice v blízkosti petržalského cintorína, ktorá bude slúžiť ako predajňa kvetov a vencov vo vzťahu k blízkemu cintorínu. Je riešená ako dvojpodlažný objekt (jedno podzemné a dve nadzemné podlažia) zastrešený vegetačnými plochými strechami. Hmota objektu je tvorená dvoma na sebe položenými kvádrami. Na 1. PP je navrhovaný sklad záhradníckych potrieb a technická miestnosť, na 1. NP priestory predajne s príslušenstvom, miestnosť pre prípravu kytíc, príručný sklad, wc pre zamestnancov, na 2. NP kancelária, denná miestnosť a šatňa pre zamestnancov.

Vjazd a vstup na pozemok pre zákazníkov je navrhovaný zo severnej strany z Hrobárskej ulice. Vstup a vjazd pre zamestnancov je uvažovaný z východnej strany z  Nábrežnej ulice. Celkovo sú navrhnuté tri parkovacie státia, jedno pre zamestnancov a dve pre zákazníkov.

Plošné bilancie:

Celková plocha pozemku..................................................................................................................387 m2

Zastavaná plocha objektu.................................................................................................................126 m2

Plocha spevnených plôch.............................................................................................................119,23 m2

Plocha zelene...............................................................................................................................141,77 m2

Index zastavaných plôch....................................................................................................................0,33

Koeficient zelene...............................................................................................................................0,37

Po posúdení žiadosti a priloženej dokumentácie mestská časť Bratislava-Petržalka v súlade so zákonom č. 377/1990 o hlavnom meste SR Bratislave v znení neskorších predpisov a podľa čl. 29 Štatútu hlavného mesta SR Bratislavy v znení neskorších dodatkov dáva nasledovné **vyjadrenie**:

Podľa Územného plánu hlavného mesta SR Bratislavy, rok 2007 v znení neskorších zmien a doplnkov je predmetný pozemok súčasťou **rozvojového** územia určeného na funkčné využitie plôch pre **vyhradenú zeleň**, číslo funkcie **1120**, s nasledujúcou charakteristikou: Územia zelene botanických a zoologických záhrad, arborét, zelene cintorínov a urnových hájov.

V území je prípustné umiestňovať okrem iného aj zariadenia vybavenosti súvisiace s funkciou. Rozvojové územie je územie mesta, v ktorom územný plán navrhuje novú výstavbu na doteraz nezastavaných plochách, zásadnú zmenu funkčného využitia a/alebo zmenu spôsobu zástavby veľkého rozsahu. **Konštatujeme, že umiestnenie predajne kvetov a vencov na predmetnom pozemku je v súlade s územnoplánovacou dokumentáciou mesta.**

Ján Hrčka

starosta